Publication: Magyar Közlöny
Issue: MK-2007-156 (Year: 2007, Number: 156)
Era: 2004-2010
Section: megállapítások és javaslatok hasznosításáról, az intézkedési tervek megvalósításáról, az ellenõrzési megállapítások és ajánlások hasznosulásának tapasztalatairól, az ellenõrzési tevékenység fejlesztésére vonatkozó javaslatokról [193/2003. (XI. 26.) Korm. rendelet 31. § (3) bekezdés].
Paragraph Index: 2003

3. A FEUVE rendszerében alkalmazott fogalmak, valamint megvalósításukkal, mûködésükkel kapcsolatos feladatok, eljárás rendek A Miniszter köteles olyan szabályzatokat kiadni, folyamatokat kialakítani és mûködtetni a szervezeten belül, amelyek biztosítják a rendelkezésre álló források szabályszerû, szabályozott, gazdaságos, hatékony és eredményes felhasználását. 3.1. Szabályosság A szabályosság azt jelenti, hogy a Gazdasági Igazgatóság mûködése, tevékenysége megfelel-e a vonatkozó szabályoknak, elõírásoknak. Az elsõ szintû pénzügyi és ellenõrzési feladatok ellátása során a költségvetési szerv vezetõjének (miniszter) a feladata, hogy a Gazdasági Igazgatóság dolgozói számára biztosítsa – a hatályos központi jogszabályok, és más kötelezõ szabályozások megismerhetõségét, – a belsõ szabályokhoz való hozzáférést. Gondoskodni kell a Gazdasági Igazgatóságot közvetlenül érintõ, a mindennapi tevékenységben alkalmazni szükséges valamennyi központi jogszabály, elõírás, ajánlás hozzáférhetõségérõl. A központi jogszabályok megfelelõ alkalmazása érdekében biztosítani kell az adott területen dolgozók számára a továbbképzésen, értekezleten, konzultáción való részvételt, illetve egyéb szakmai anyagok, pl. szakkönyvek, segédletek beszerzését, illetve az internetes honlapokhoz való hozzáférést. A belsõ szabályzatok kezelésének úgy kell történnie, hogy az érintettek számára könnyen hozzáférhetõ legyen. A belsõ szabályzatok kiadásakor, a régi szabályozások felülvizsgálatakor az érintett dolgozókat részletesen tájékoztatni kell az új végleges szabályokról. A központi elõírások és a helyi szabályok betartását, azaz a szabályosságot a következõ eszközökkel kell biztosítani: – elõzetes vezetõi ellenõrzéssel, – egymásra épülõ, egymást ellenõrzõ folyamatok rendszerével, – utólagos vezetõi ellenõrzéssel, – független belsõ ellenõrzéssel. A szabályosság területén az elõzetes vezetõi ellenõrzés legfontosabb eszköze a területen dolgozók, illetve a folyamatgazdák szabályozottsági ismereteinek feltérképezése megbeszélés, beszámoltatás stb. útján. A folyamatba épített ellenõrzés legfontosabb eszköze a szabályosság tekintetében az, hogy a szabályok kialakításánál ügyelnek arra, hogy adott tevékenység több részfolyamatból, feladatból álljon, s a folyamatokat, feladatokat ne ugyanaz a személy lássa el, s az adott feladatot ellátó személynek kötelezõ legyen az elõzõ feladat elvégzésének ellenõrzése is. Az utólagos vezetõi ellenõrzés eszköze a szabályosság vonatkozásában leginkább a szabályzatban foglaltak betartásának ellenõrzése beszámoltatással, dokumentumok áttekintésével, megbeszéléssel stb. A független belsõ ellenõrzés a szabályosság vonatkozásában a nagyobb kockázatot képviselõ területeken gyakrabban ellenõrzi a szabályzatok betartását. 3.2. Szabályozottság A szabályozottság azt jelenti, hogy a Gazdasági Igazgatóság mûködése, tevékenysége, illetve valamely tevékenységi folyamata, részfolyamata, alaptevékenységi körébe 2007/156. szám tartozó szakfeladata megfelelõen szabályozott-e, a rögzített szabályok megfelelnek-e a hatályos jogszabályoknak, elõírásoknak, egyéb vezetõi rendelkezéseknek. Az elsõ szintû pénzügyi és ellenõrzési feladatok ellátása során a miniszter feladata gondoskodni arról, hogy a Gazdasági Igazgatóság – mindig a hatályos jogszabályoknak, elõírásoknak figyelembevételével lássa el belsõ szabályozási feladatait, a központi szabályokról tájékozott legyen, – a hatályos jogszabályok alapján kötelezõen elõírt belsõ szabályozási követelményeknek eleget tegyen, gondoskodjon a kialakított belsõ szabályok megismertetésérõl, – a Gazdasági Igazgatóság helyi sajátosságait is figyelembe véve a szabályozandó területek feltárásra kerüljenek, a szabályzatok elkészítése során ennek megfelelõen készítsék el a vonatkozó szabályzatokat. A belsõ szabályozás elõtt, vagy azok felülvizsgálatakor elõzetes konzultációt kell folytatni a területen dolgozókkal, illetve a területhez kapcsolódó tevékenységi folyamat folyamatgazdáival. Csak az elõzetes tájékozódást követõen lehet elkészíteni a szabályzat tervezetét, melyet véglegesítés elõtt ismét meg kell beszélni az érintett dolgozókkal, illetve folyamatgazdákkal. A szabályozottság megfelelõ minõsége érdekében a szabályozottságot jogszabályi változás vagy szervezeti módosulás esetén felül kell vizsgálni. A felülvizsgálatnál figyelembe kell venni a munkafolyamatba épített vezetõi ellenõrzés tapasztalatait, a független belsõ ellenõrzés megállapításait, valamint a felügyeleti, illetve egyéb külsõ ellenõrzés észrevételeit is. 3.3. Gazdaságosság A gazdaságosság egy adott tevékenység ellátásához felhasznált erõforrások költségének optimalizálását jelenti a megfelelõ minõség biztosítása mellett. Az elsõ szintû pénzügyi és ellenõrzési feladatok ellátása során a gazdasági igazgató feladata, hogy a feladatai ellátására szolgáló bevételi és kiadási elõirányzatokkal, a létszám-elõirányzattal, valamint a rendelkezésre álló vagyonnal úgy gazdálkodjon, hogy figyelembe vegye a gazdaságosság követelményeit. A gazdaságosság követelménye az, hogy adott feladat, tevékenység ellátásához felhasznált erõforrások költségei – a minõség fenntartása mellett – optimalizálva legyenek. A gazdaságosság biztosítása érdekében a gazdasági igazgatónak az alábbi feladatokat kell elvégezni, az eljárás rendet kialakítani: Gazdaságossági számításokat kell végezni – a bevételi és kiadási elõirányzatok és azok felhasználása vonatkozásában, mivel nem tekinthetõ gazdaságosnak a kiadási elõirányzatok felhasználása akkor, ha nem veszik figyelembe, hogy mikor, hol lehet a legkedvezõbb áron megszerezni a mûködéshez, feladatellátáshoz szükséges eszközöket, készleteket, vásárolt szolgáltatásokat, – a létszám-elõirányzatok felhasználása tekintetében, mivel a létszám elõirányzatok felhasználása akkor gazdaságos, ha a helyi körülmények figyelembevételével a létszám szükségletet a legkevesebb költséggel oldják meg, – a vagyongazdálkodás során. A vagyongazdálkodás során fontos a gazdaságossági számítás, mert ki kell számítani, hogy adott feladat ellátását hogyan lehetne a meglévõ vagyonnal úgy ellátni, hogy az a legkevesebb költséggel járjon. 3.4. Hatékonyság A hatékonyság egy adott tevékenység során elõállított termékek, szolgáltatások és egyéb eredmények, valamint az elõállításukhoz felhasznált források közötti kapcsolat. Az elsõ szintû pénzügyi és ellenõrzési feladatok ellátása során a gazdasági igazgató feladata úgy gazdálkodni, hogy figyelembe vegye a hatékonyság követelményeit. A hatékonyság követelményeinek érvényesülnie kell a bevételi és kiadási elõirányzatokkal, a létszám-elõirányzattal, valamint a rendelkezésre álló vagyonnal való gazdálkodás során. A hatékonyság követelménye, hogy adott feladat, tevékenység során az ellátott feladat, nyújtott szolgáltatás, valamint ezek elvégzéséhez felhasznált források közötti kapcsolat megfelelõ legyen. A tevékenység akkor hatékony, ha a Gazdasági Igazgatóság a lehetõ legkevesebb tárgyi és munkaerõ felhasználásával a lehetõ legtöbb, és legjobb minõségû feladatellátást végez. A hatékonyság biztosítása érdekében hatékonysági számításokat kell végezni a gazdasági igazgatónak – a bevételi és kiadási elõirányzatok és azok felhasználása vonatkozásában, vizsgálni kell, hogy a teljesített feladatellátás, illetve szolgáltatásnyújtás hogyan viszonyul az elvárásokhoz mennyiségben és minõségben. Vizsgálni kell, hogy a legjobb minõségû feladatellátás, illetve szolgáltatásnyújtás érdekében hogyan lehet a legkevesebb tárgyi eszközt igénybe venni, a legkevesebb készletbeszerzési kiadást teljesíteni, és a legkevesebb vásárolt szolgáltatást igénybe venni; – a létszám-elõirányzatok felhasználása tekintetében, a létszám-elõirányzatok felhasználása milyen hatással van a nyújtott szolgáltatások mennyiségére, annak lehetséges igénybevételére, valamint a létszám felhasználása hogyan hat a szolgáltatást igénybevevõkre. A gazdasági igazgatónak vizsgálnia kell, hogy a minõség javítása, vagy legalább is szinten tartása mellett, minél több feladatot hogyan tud a legkevesebb létszám, illetve személyi juttatás elõirányzat igénybevételével ellátni. – a vagyongazdálkodás során, a vagyongazdálkodás során a hatékonysági vizsgálat arra terjed ki, hogy a rendelkezésre álló vagyon megfelelõen kihasznált-e. A feladatellátáshoz nem szükséges, illetve a nem megfelelõen hasznosított vagyon nem eredményezi a Gazdasági Igazgatóság hatékony mûködését. 3.5. Eredményesség Eredményesség egy adott tevékenység céljai megvalósításának mértéke, a tevékenység szándékolt és tényleges hatása közötti kapcsolat. Az elsõ szintû pénzügyi és ellenõrzési feladatok ellátása során a gazdasági igazgató 2007/156. szám feladata, hogy a gazdálkodás során vegye figyelembe az eredményesség elveit, követelményeit. Az eredményesség elveinek érvényesülnie kell kiadási elõirányzatok, a létszám-elõirányzat felhasználása, valamint a rendelkezésre álló vagyonnal való gazdálkodás során. Az eredményesség a Gazdasági Igazgatóság tevékenysége, nyújtott szolgáltatása megvalósításának mértéke, azaz a feladatellátás tervezett és tényleges teljesítése közötti kapcsolat. Az eredményesség azt mutatja, hogy a Gazdasági Igazgatóság mûködése, feladatellátása, szolgáltatásnyújtása eléri-e a célját, s ha elérte, ott milyen hatást váltott ki. A Gazdasági Igazgatóság adott tevékenysége, feladatellátása, szolgáltatásnyújtása akkor eredményes, ha azt az érdekeltek ténylegesen igénybe vették, s azzal elégedettek.

Source: https://magyarkozlony.hu/hivatalos-lapok/3fe7bba642a9eaaa958c95490a1a8f9d1c084896/dokumentumok/4d2a9dbb59a063898faf0135caaf34ac9453c87a/letoltes